钦定古今图书集成/明伦汇编/交谊典/第054卷 > 《春游宴兵部韦员外韦曲庄序》前人
## 钦定古今图书集成/明伦汇编/交谊典/第054卷 > 《春游宴兵部韦员外韦曲庄序》前人

长安城南，有韦曲庄，京郊之形胜也。却倚城阙，朱雀
起而为门；斜枕冈峦，黑龙卧而周宅。贤臣作相，旧号
儒宗；圣后配元，今为戚里。韦丈官双珠，绝价，百金懿
名，文华得俊于陆氏，兄弟掩誉于荀家。先人结庐，当
大厦之地；众宾连袂，乘暮春之月。观其奧区一曲，甲
第千甍，冠盖列东西之居，公侯开南北之巷。嬴女楼
下，吹凤降于神仙；汉妃馆前，濯龙走其车马。地灵磊

秀士咸集，京邑之清流毕萃。万株果树，色杂云霞；千
亩竹林，气含烟雾。激樊川而萦碧濑，浸以成陂；望太
乙而邻少微，森然逼座。尚书未至，曳履惊邻，宫尹递
来。鸣驺动壑，登玉俎，醉金觞。地高而珍物虽丰，理洞
而清徽不杂。以醉观德因谈获情。外戚遨游，自携歌
吹；主人赏会，但有琴诗。于是下高台，陟曲沼，铺落花
以为藉，结垂杨而代幄。霁景含日，晚霞五彩而丹青；
韶望卷云，春皋一色而凝黛。景阑兴逸，气清心远。仰
大儒之肆，其德可师；入处士之庐，斯人若在。讽诵于
逸彭之藻，沐浴于扶阳之墟。向来挹清议，擅风流，即
事奇伟，佳辰行乐，安可无述文在兹乎？鄷国善诱词
宗，见收士末。内史禊亭之集，窃倚琳琅；卫尉别业之
游，滥先题目。归轩莫驻，丽城将掩。拙而不速，恨无倚
马之才；婉而且微，请谈雕龙之什。公命赋《水字盍》成
四韵云尔。